# Aukštadvario regioninis parkas

### Straipsnis iš Vikipedijos, laisvosios enciklopedijos.

Aukštadvario regioninis parkas yra pietryčių Lietuvoje, į vakarus nuo Vilniaus. Įsikūręs Trakų rajone, keli procentai teritorijos priklauso Prienų rajonui ir Kaišiadorių rajonui. Parko direkcija įsikūrusi Aukštadvaryje, parko plotas 153,50 km². Įsteigtas siekiant išsaugoti vertingą Verknės ir Strėvos aukštupių kraštovaizdį, jo ekosistemas, kultūros paveldo vertybes.

## [taisyti] Gamtos vertybės

Parke yra vaizdingos Dzūkų aukštumos aukščiausios kalvos su tarp jų plytinčiais 77 ežerais, iš kurių didžiausias – Vilkokšnis. Įspūdingi vaizdai atsiveria nuo Aukštadvario piliakalnio ir Kartuvių kalno, taip pat nuo daugelio kraštovaizdyje esančių kalvų. Vyrauja spygliuočių miškai. Yra šimtametis Skrebės ąžuolynas, liepynų, skroblynų. Mergiškių gamtos rezervate išlikę reliktinių plačialapių miškų. Savitas Verknės slėnis su šaltiniuotomis ir kalkingomis žemapelkėmis su labai retomis augalų rūšimis ir jų bendrijomis. Retieji augalai susitelkę Skrebės, Spindžiaus, Mergiškių miškuose.

Pakeliui nuo Aukštadvario link Beižionių yra legendinė Velnio duobė. Netoliese tyvuliuoja termokarstiniai Škilietų ežerėliai. Parke, prie upėtakių ūkio tvenkinių, auga 1,3 m skersmens Adomo Mickevičiaus ąžuolas. Išlikę pasakojimų, kad poetas mėgdavęs sėdėti po šiuo medžiu, viešėdamas Aukštadvaryje pas savo draugus.

Velnio duobė

Aukštadvario regioniniame parke yra šie draustiniai:

- Verknės botaninis-zoologinis,
- Verknės kraštovaizdžio,
- Aukštadvario urbanistinis,
- Mergiškių kraštovaizdžio,
- Atakmenių hidrografinis,
- Skrebio botaninis,
- Mošos archeologinis,
- Verniejaus hidrologinis,
- Strėvos ištakų hidrografinis,
- Verknės aukštupio kraštovaizdžio,
- Spidžiaus kraštovaizdžio,
- Saloviškio kraštovaizdžio,
- Vilkokšnio kraštovaizdžio,
- Strėvos aukštupio kraštovaizdžio.

Taip pat yra vienas Mergiškių rezervatas.

## [taisyti] Kultūros paveldas

Parke yra 6 piliakalniai:

- Aukštadvario,
- Žuklijų,
- Strėvos,
- Pamiškės,
- Mošos,
- Lavariškių.

Taip pat saugoma 14 pilkapynų.

Įdomus Aukštadvario miestelis su Šv. Dominyko vienuolynu, bažnyčia, dvaru ir parku, kuriame yra paminklinis poeto A. Mickevičiaus ąžuolas, pirmieji ir veikiantys iki šiol upėtakių tvenkiniai. Įdomūs Spindžiaus, Amerikos, Mergiškių kaimai.

## [taisyti] Laisvalaikis ir pramogos

Strėvos ir Verknės aukštupiuose galima pakeliautir baidarėmis ir išvysti nepakartojamą apylinkių grožį. Žvejybai tinkamiausi Spindžiaus, Drabužio ir Šamuko ežerai, Verknės ir Strėvos upės. Dviratininkams yra pažymėti trys maršrutai: „Žaliasis takas“, „Po Aukštadvario miestelį“, „Pro Velnio duobę“. Galima sustoti prie daugelio ežerų, tinkamų maudytis. Rekomenduojama audytis prie stovyklaviečių, poilsiaviečių ar kempingų. Yra buriavimui tinkamų ežerų.

## [taisyti] Nuorodos

- Info.lt
- Supermedia.pl

LIETUVOS SAUGOMOS TERITORIJOS

| Šis straipsnis buvo tapęs Savaitės straipsniu

Rodomas puslapis "http://lt.wikipedia.org../../../a/u/k/Auk%C5%A1tadvario_regioninis_parkas.html"

Kategorijos: Regioniniai parkai | Trakų rajonas | Prienų rajonas | Kaišiadorių rajonas

##### Views

- Straipsnis
- Aptarimas
- Dabartinė versija

##### Paieška